 A ti ra ọkọ akérò BRT tí yóò rọpò àwọn ọkọ dáńfó lEKo - Sanwo-Olu Diẹ diẹ la o maa ṣe awọn opopona to ti baje ni ipinlẹ Eko Sanwo-Olu lo sọ ọrọ yii ni apejọpọ kan ti akọle rẹ n jẹ The Platform ti ijọ Convet Christian Centre ṣagbekalẹ rẹ. Gomina ọhun ni ojo to gbode kan lo mu ki awọn iṣẹ akansẹ oju ọna ma a falẹ lọwọ yii. O ni o wu oun lati ṣe awọn oju opona to ti bajẹ ni ipinlẹ Eko, sugbọn o ṣoro lati fi ọjọ kan bọ ọmọ to ba ru yo. Gomina naa mẹnuba diẹ lara awọn ohun to lero pe o n fa sunkẹrẹ fakẹrẹ ọkọ ni ipinlẹ naa bi, opopona ti ko dara, ojo arọrọda ati bi awọn eeyan ṣe pọ lapọju. Sanwo-Olu sọ pe o le ni ogun miliọnu awọn eeyan to n gbe nipinlẹ Eko, to si yẹ ki ipinlẹ naa ti ni ibudokọ ọkọ oju irin toba ode oni mu. O wa sọ siwaju si pe, eto ti wa nilẹ lati sisẹ lori ọkọ oju irin ti yoo ma na agbegbe Mile 2 si Marina. Sanwo-Olu pari ọrọ rẹ pe ijọba rẹ ti ra ọkọ akero BRT to le ni ẹgbẹta eyi ti yoo rọpo awọn ọkọ akero Danfo to wa ni igboro. Àwọn ọdọ orílẹèdè Nàìjíríà sọ èrò wọn lórí Nàìjíríà : Gomina ipinlẹ Eko, Babajide Sanwo-Olu ni eto ti wa nilẹ lati fopin si sunkẹrẹ fakẹrẹ ọkọ nipinlẹ naa. 